CELEX: 62007CA0486
Language: et
Date: 2008-12-11 00:00:00
Title: Kohtuasi C-486/07: Euroopa Kohtu (viies koda) 11. detsembri 2008 . aasta otsus (Corte suprema di cassazione (Itaalia) eelotsusetaotlus) — Agenzia per le Erogazioni in Agricoltura (AGEA) versus Consorzio Agrario di Ravenna Soc. Coop. arl (Ühine turukorraldus — Teravili — Mais — Hindade kindlaksmääramine — Kohaldatavad hinnaalandused)

7.2.2009   
            
            
               ET
            
            
               Euroopa Liidu Teataja
            
            
               C 32/9
            
         Euroopa Kohtu (viies koda) 11. detsembri 2008. aasta otsus (Corte suprema di cassazione (Itaalia) eelotsusetaotlus) — Agenzia per le Erogazioni in Agricoltura (AGEA) versus Consorzio Agrario di Ravenna Soc. Coop. arl
   (Kohtuasi C-486/07) (1)
   
   (Ühine turukorraldus - Teravili - Mais - Hindade kindlaksmääramine - Kohaldatavad hinnaalandused)
   (2009/C 32/14)
   Kohtumenetluse keel: itaalia
   Eelotsusetaotluse esitanud kohus
   Corte suprema di cassazione
   Põhikohtuasja pooled
   
      Hageja: Agenzia per le Erogazioni in Agricoltura (AGEA)
   
      Kostja: Consorzio Agrario di Ravenna Soc. Coop. arl
   Kohtuasja ese
   Eelotsusetaotlus — Corte suprema di cassazione (Itaalia) — Nõukogu 30. juuni 1992. aasta määruse (EMÜ) nr 1766/92 teraviljaturu ühise korralduse kohta (EÜT L 181, lk 21; ELT eriväljaanne 03/12, lk 324) artiklite 4 ja 5, komisjoni 19. märtsi 1992. aasta määruse (EMÜ) nr 689/92, millega nähakse ette menetlused teravilja arvelevõtmiseks sekkumisameti poolt (EÜT L 74, lk 18), artikli 4a, ning komisjoni 28. juuli 1993. aasta määruse (EMÜ) nr 2131/93, milles sätestatakse sekkumisametite valduses oleva teravilja müümise kord ja tingimused (EÜT L 191, lk 76; ELT eriväljaanne 3/14, lk 360) artikli 13 tõlgendamine — Hinnaalandused, mida kohaldatakse juhul, kui niiskusetase on olnud kõrgem kui standardkvaliteedi puhul lubatav — Kohaldatavus maisi müügile
   Resolutiivosa
   Komisjoni 28. juuli 1993. aasta määruse (EMÜ) nr 2131/93, milles sätestatakse sekkumisametite valduses oleva teravilja müümise kord ja tingimused, artikli 13 lõiget 1 selle koostoimes komisjoni 19. märtsi 1992. aasta määruse (EMÜ) nr 689/92, millega nähakse ette menetlused teravilja arvelevõtmiseks sekkumisametite poolt (muudetud komisjoni 27. augusti 1992. aasta määruse (EMÜ) nr 2468/92), artikliga 4a tuleb tõlgendada nii, et riigi sekkumisametite valduses oleva maisi müümisel pakkumismenetluses ei kohaldata niiskusetasemest tulenevaid hinnaalandusi, mis on kõva nisu osas nähtud ette määruse nr 689/92 (muudetud määrusega nr 2486/92) II lisa II tabelis.
   
      (1)  ELT C 22, 26.1.2008.